Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 232

3. A vizsga értékelése A tánc- és mozgásszínházi tréning gyakorlati vizsga értékelésének általános szempontjai: – mozgástechnika, – karakterábrázolás, hangulatteremtés, – hitelesség (jelenlét), – koncentráció, együttműködés. A SZÍNHÁZISMERET TANTÁRGY CÉLJA, FELADATA, SZAKMAI KÖVETELMÉNYEI A tantárgy a színjáték tanszak célkitűzései közül minél több élő és felvett színházi előadás megtekintésére, a tanulók drámával és színházzal kapcsolatos fogalmi készletének, aktív szókincsének bővítésére nyújt kiemelt lehetőséget. A tanszak általános célkitűzéseinek szellemében a tantárgy lehetőséget teremt arra, hogy a tanulók felkészült nézőkké, tudatos színjátékosokká váljanak. Követelmények az alapfok évfolyamainak elvégzése után A tanuló legyen képes – felismerni, hogy saját befogadói élményeiket milyen színházi hatások befolyásolják, – a színházi előadással kapcsolatos élményeiket, véleményüket világosan, érvekre támaszkodva megfogalmazni, – a megismert fogalmi készlet alapján megfogalmazni egy-egy színházi előadás legfontosabb sajátosságait, jellegzetességeit, – a mások által készített előadások tanulságait saját tevékenységükre (is) adaptálni, – a saját csoportjuk által létrehozott előadások sajátosságait leírni, – az előadás készítése közben felmerült problémákat összefüggésbe hozni a színházi előadás általánosabb problémáival. Ismerje – azt az alkotói folyamatot, amelyben egy-egy értékes előadás létrejön, – a legfontosabb „színházi mesterségeket”, – az előadás különböző közreműködőinek szerepét, részvételi módját az alkotói folyamatban, – azt, hogy saját tevékenységének hol a helye, továbbá mi a szerepe az egész előadás hatásmechanizmusában, – a színházi előadás legfontosabb alkotórészeit, legyen tudatában annak, hogy ezek az elemek miként kapcsolódnak egymáshoz, hogyan képesek befolyásolni a nézői élményt, – a színházművészet megközelítésére alkalmas fogalmi készlet legfontosabb elemeit. Követelmények a továbbképző évfolyamainak elvégzése után A tanuló legyen képes (az előbbieken kívül) – felismerni egy-egy színházi előadás meghatározó alkotóelemeit, azok sajátosságait, felhasználási, kapcsolódási módját, – a színházi előadást a benne érvényesülő (műfaji, stiláris, illetve formai) konvenciórendszer szerint vizsgálni, értékelni, – a megismert fogalmi készletet saját csoportja színházi tevékenységére is alkalmazni, azaz a saját munkája során felmerülő problémákra elméletileg is reflektálni, – egy-egy színházi előadást átfogóan értékelni, eljutni az előadás jellemzőinek leírásától, összetevőinek elemzésétől a színházi műalkotás értelmezésig. Ismerje (az előbbieken kívül) – a színházművészet legfontosabb kifejezőeszközeit, – a műfaji, stiláris, illetve formai konvenciórendszereknek a legfontosabb sajátosságait, felhasználási lehetőségeit, 2006/62/II. szám – a konkrét előadások elemzésében, értelmezésében felhasznált fogalmakat, azok meghatározásait, kapcsolódásukat, továbbá helyüket, szerepüket a különféle színházi konvenciórendszerekben, illetve más művészeti, irodalmi, esztétikai fogalmakkal való összefüggéseiket, – az előadás alkotóelemeinek hatásmechanizmusait, azok miként befolyásolják a nézői élményt, hogyan szolgálják az előadás jelentését. A SZÍNHÁZISMERET TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes